ส่วนที่ 3

ฐานะการเงินและผลการดำเนินงาน

13. ข้อมูลทางการเงินที่สำคัญ

(ก) สรุปรายงานการสอบบัญชี

ผู้สอบบัญชีของบริษัทฯ ประจำปี 2559 , 2558 และ 2557 โดยนางสาวรัชดา ยงสวัสดิ์วาณิชย์
ผู้สอบบัญชีรับอนุญาต เลขทะเบียน 4951 จากบริษัท สำนักงาน อีวาย จำกัด
ได้แสดงความเห็นอย่างไม่มีเงื่อนไขต่องบการเงินของบริษัทฯ ว่าได้แสดงฐานะการเงิน
ผลการดำเนินงาน และกระแสเงินสด
โดยถูกต้องตามที่ควรในสาระสำคัญตามมาตรฐานการรายงานทางการเงิน

- สำหรับปี 2559 มีรายการเพิ่มเติมดังนี้

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี
ความรับผิดชอบของข้าพเจ้าได้กล่าวไว้ในส่วนของความรับผิดชอบของผู้สอบบัญชีต่อการตรวจสอบงบการเงินในรายงานของข้าพเจ้า
ข้าพเจ้ามีความเป็นอิสระจากบริษัทฯตามข้อกำหนดจรรยาบรรณของผู้ประกอบวิชาชีพบัญชีที่กำหนดโดยสภาวิชาชีพบัญชี
ในพระบรมราชูปถัมภ์ ในส่วนที่เกี่ยวข้องกับการตรวจสอบงบการเงิน
และข้าพเจ้าได้ปฏิบัติตามข้อกำหนดด้านจรรยาบรรณอื่นๆตามที่ระบุในข้อกำหนดนั้นด้วย
ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

ข้อมูลและเหตุการณ์ที่เน้น

ข้าพเจ้าขอให้สังเกตหมายเหตุประกอบงบการเงินข้อที่ 2 และ 3.1
เกี่ยวกับการจัดประเภทรายการบัญชีตามรูปแบบงบการเงินที่ออกใหม่ที่กำหนดในประกาศคณะกรรมการกำกับและส่งเสริมการประกอบธุรกิจประกันภัย
ลงวันที่ 4 มีนาคม 2559 ซึ่งมีผลบังคับใช้ตั้งแต่วันที่ 1 มกราคม 2559 เป็นต้นไป
และการปฏิบัติตามมาตรฐานการรายงานทางการเงินฉบับปรับปรุงและฉบับใหม่ที่ออกโดยสภาวิชาชีพบัญชี
ทั้งนี้ ข้าพเจ้ามิได้แสดงความเห็นอย่างมีเงื่อนไขต่อกรณีนี้แต่อย่างใด

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่างๆ
ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบงบการเงินสำหรับปีปัจจุบัน
ข้าพเจ้าได้นำเรื่องเหล่านี้มาพิจารณาในบริบทของการตรวจสอบงบการเงินโดยรวมและในการแสดงความเห็นของข้าพเจ้า
ทั้งนี้ ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

ข้าพเจ้าได้ปฏิบัติงานตามความรับผิดชอบที่ได้กล่าวไว้ในส่วนของความรับผิดชอบของผู้สอบบัญชีต่อการตรวจสอบงบการเงินในรายงานของข้าพเจ้า
ซึ่งได้รวมความรับผิดชอบที่เกี่ยวกับเรื่องเหล่านี้ด้วย
การปฏิบัติงานของข้าพเจ้าได้รวมวิธีการตรวจสอบที่ออกแบบมาเพื่อตอบสนองต่อการประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงิน
ผลของวิธีการตรวจสอบของข้าพเจ้า ซึ่งได้รวมวิธีการตรวจสอบสำหรับเรื่องเหล่านี้ด้วย
ได้ใช้เป็นเกณฑ์ในการแสดงความเห็นของข้าพเจ้าต่องบการเงินโดยรวม

เรื่องสำคัญในการตรวจสอบ พร้อมวิธีการตรวจสอบสำหรับแต่ละเรื่องมีดังต่อไปนี้

รายได้เบี้ยประกันภัยรับ

บริษัทฯมีรายได้เบี้ยประกันภัยรับจำนวน 16,031 ล้านบาท คิดเป็นอัตราร้อยละ 87
ของรายได้รวมก่อนหักเบี้ยประกันภัยจากการเอาประกันภัยต่อ
บริษัทฯรับประกันภัยจากผู้เอาประกันภัยรายย่อยผ่านนายหน้าและตัวแทนและมีกรมธรรม์ประกันภัยเป็นจำนวนมาก
โดยอาศัยระบบเทคโนโลยีและสารสนเทศในการคำนวณและบันทึกการรับรู้รายได้เบี้ยประกันภัยรับ
ข้าพเจ้าจึงให้ความสำคัญกับการตรวจสอบรายได้เบี้ยประกันภัยรับว่าได้รับรู้ด้วยมูลค่าที่ถูกต้องและเกิดขึ้นจริง

ข้าพเจ้าได้ประเมินและสุ่มทดสอบการควบคุมของระบบเทคโนโลยีและสารสนเทศที่เกี่ยวเนื่องกับการคำนวณและการบันทึกรับรู้เบี้ยประกันภัยรับ
สุ่มทดสอบข้อมูลหลักในรายงานที่เกี่ยวเนื่องกับเบี้ยประกันภัยรับและสอบทานข้อมูลกรมธรรม์และรายการสลักหลังกรมธรรม์ที่บริษัทฯออกในระหว่างปีและภายหลังรอบระยะเวลารายงาน
นอกจากนี้
ข้าพเจ้าได้วิเคราะห์เปรียบเทียบรายได้เบี้ยประกันภัยรับแบบแยกย่อยตามประเภทการรับประกันภัยและสุ่มทดสอบรายการปรับปรุงบัญชีที่สำคัญที่ทำผ่านใบสำคัญทั่วไป

สำรองค่าสินไหมทดแทน

บริษัทฯมีสำรองค่าสินไหมทดแทนจำนวน 6,082 ล้านบาท
(แสดงเป็นส่วนหนึ่งของหนี้สินจากสัญญาประกันภัย) คิดเป็นอัตราร้อยละ 25 ของหนี้สินรวม
สำรองค่าสินไหมทดแทนเป็นประมาณการสำรองในส่วนของความเสียหายที่เกิดขึ้นทั้งที่ได้รับรายงานแล้วและยังไม่ได้รับรายงาน
สำรองดังกล่าวคำนวณตามหลักคณิตศาสตร์ประกันภัยซึ่งเกี่ยวข้องกับข้อสมมติบางประการที่ต้องใช้ดุลยพินิจอย่างสูงของฝ่ายบริหารในการประมาณการสำรองดังกล่าว
ดังนั้น ข้าพเจ้าจึงให้ความสำคัญต่อความเพียงพอของสำรองค่าสินไหมทดแทน

ข้าพเจ้าได้ประเมินและสุ่มทดสอบการควบคุมภายในของบริษัทฯที่เกี่ยวข้องกับการบันทึกสำรองค่าสินไหมทดแทน
ประเมินและสุ่มทดสอบข้อสมมติหลักและการคำนวณสำรองค่าสินไหมทดแทน
สุ่มทดสอบข้อมูลการเรียกร้องค่าสินไหมกับแฟ้มสินไหมรายใหญ่
วิเคราะห์เปรียบเทียบข้อมูลความถี่ของการเกิดความเสียหายและมูลค่าความเสียหายที่เกิดขึ้นจริงเฉลี่ยต่อครั้ง
นอกจากนี้
ข้าพเจ้าได้ใช้ผู้เชี่ยวชาญสุ่มสอบทานแบบจำลองในการคำนวณสำรองค่าสินไหมทดแทนตามหลักคณิตศาสตร์ประกันภัยอย่างเป็นอิสระ

ค่าเผื่อหนี้สงสัยจะสูญ

บริษัทฯมียอดคงค้างของเบี้ยประกันภัยค้างรับ สินทรัพย์จากการประกันต่อ
(สำรองค่าสินไหมทดแทนที่เรียกคืนจากบริษัทประกันภัยต่อ)
และลูกหนี้จากสัญญาประกันภัยต่อเป็นจำนวนรวม 5,194 ล้านบาท คิดเป็นอัตราร้อยละ 9
ของสินทรัพย์รวม การประมาณการค่าเผื่อหนี้สงสัยจะสูญของสินทรัพย์ดังกล่าวนั้น
ผู้บริหารต้องใช้ดุลยพินิจในการพิจารณาข้อสมมติบางประการเพื่อคำนวณผลขาดทุนที่อาจเกิดขึ้นจากการเรียกเก็บจากลูกหนี้ดังกล่าวไม่ได้
ดังนั้น ข้าพเจ้าจึงให้ความสำคัญต่อความเพียงพอของค่าเผื่อหนี้สงสัยจะสูญ

ข้าพเจ้าได้ประเมินและสุ่มทดสอบการควบคุมภายในของบริษัทฯที่เกี่ยวกับการรับชำระหนี้จากนายหน้า
ตัวแทนและบริษัทประกันภัยต่อ การคำนวณค่าเผื่อหนี้สงสัยจะสูญและการบันทึกรายการบัญชี
สุ่มทดสอบข้อมูลและวิธีการที่บริษัทฯใช้ในการคำนวณค่าเผื่อหนี้สงสัยจะสูญ
การคำนวณอายุคงค้างและการคำนวณค่าเผื่อหนี้สงสัยจะสูญดังกล่าว

ค่าเผื่อการด้อยค่าของเงินลงทุน

บริษัทฯมีเงินลงทุนในบริษัทร่วม
และเงินลงทุนทั่วไปที่แสดงในราคาทุนหักค่าเผื่อการด้อยค่าในงบการเงิน เฉพาะกิจการจำนวนรวม
910 ล้านบาท ซึ่งเป็นจำนวนที่มีนัยสำคัญ
ในการพิจารณาค่าเผื่อการด้อยค่าผู้บริหารจำเป็นต้องใช้ดุลยพินิจอย่างสูงในการพิจารณาใช้วิธีการประเมินมูลค่าและข้อสมมติบางประการที่ต้องใช้ในการประเมินมูลค่า
อาทิ อัตราคิดลด อัตราการเติบโตและประมาณการรายได้ในอนาคต เป็นต้น
การประเมินมูลค่ายุติธรรมดังกล่าวเกี่ยวข้องกับการคาดการณ์กระแสเงินสดที่แต่ละกิจการจะได้รับซึ่งมีความไม่แน่นอน
ดังนั้น ข้าพเจ้าจึงให้ความสำคัญต่อความเพียงพอของค่าเผื่อการด้อยค่าเงินลงทุน

ข้าพเจ้าได้ประเมินแบบจำลองทางการเงินที่ฝ่ายบริหารของบริษัทฯเลือกใช้และสุ่มทดสอบข้อสมมติที่สำคัญที่ใช้ในการประเมินมูลค่าโดยการเปรียบเทียบอัตราคิดลดที่ใช้กับข้อมูลอุตสาหกรรม
และเปรียบเทียบประมาณการกระแสเงินสดกับข้อมูลผลการดำเนินงานที่เกิดขึ้นจริงและแนวโน้มอุตสาหกรรมและสุ่มทดสอบการคำนวณมูลค่ายุติธรรม

ข้อมูลอื่น

ผู้บริหารเป็นผู้รับผิดชอบต่อข้อมูลอื่น ซึ่งรวมถึงข้อมูลที่รวมอยู่ในรายงานประจำปีของบริษัทฯ
แต่ไม่รวมถึงงบการเงินและรายงานของผู้สอบบัญชีที่แสดงอยู่ในรายงานนั้น

ความเห็นของข้าพเจ้าต่องบการเงินไม่ครอบคลุมถึงข้อมูลอื่นและข้าพเจ้าไม่ได้ให้ข้อสรุปในลักษณะการให้ความเชื่อมั่นในรูปแบบใดๆต่อข้อมูลอื่นนั้น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินคือ
การอ่านและพิจารณาว่าข้อมูลอื่นนั้นมีความขัดแย้งที่มีสาระสำคัญกับงบการเงินหรือกับความรู้ที่ได้รับจากการตรวจสอบของข้าพเจ้าหรือไม่
หรือปรากฏว่าข้อมูลอื่นแสดงขัดต่อข้อเท็จจริงอันเป็นสาระสำคัญหรือไม่ หากในการปฏิบัติงานดังกล่าว
ข้าพเจ้าสรุปได้ว่าข้อมูลอื่นแสดงขัดต่อข้อเท็จจริงอันเป็นสาระสำคัญแล้ว
ข้าพเจ้าจะต้องรายงานข้อเท็จจริงนั้น ทั้งนี้ ข้าพเจ้าไม่พบว่ามีเรื่องดังกล่าวที่ต้องรายงาน

ความรับผิดชอบของผู้บริหารและผู้มีหน้าที่ในการกำกับดูแลต่องบการเงิน

ผู้บริหารมีหน้าที่รับผิดชอบในการจัดทำและนำเสนองบการเงินเหล่านี้โดยถูกต้องตามที่ควรตามมาตรฐานการรายงานทางการเงิน
และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำ
งบการเงินที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงิน
ผู้บริหารรับผิดชอบในการประเมินความสามารถของบริษัทฯในการดำเนินงานต่อเนื่อง
การเปิดเผยเรื่องที่เกี่ยวกับการดำเนินงานต่อเนื่องในกรณีที่มีเรื่องดังกล่าว
และการใช้เกณฑ์การบัญชีสำหรับกิจการที่ดำเนินงานต่อเนื่องเว้นแต่ผู้บริหารมีความตั้งใจที่จะเลิกบริษัทฯหรือหยุดดำเนินงานหรือไม่สามารถดำเนินงานต่อเนื่องอีกต่อไปได้

ผู้มีหน้าที่ในการกำกับดูแลมีหน้าที่ในการสอดส่องดูแลกระบวนการในการจัดทำรายงานทางการเงินของบริษัทฯ

ความรับผิดชอบของผู้สอบบัญชีต่อการตรวจสอบงบการเงิน

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
ไม่ว่าจะเกิดจากการทุจริตหรือข้อผิดพลาด
และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย
ความเชื่อมั่นอย่างสมเหตุสมผลคือความเชื่อมั่นในระดับสูงแต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป
ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาดและถือว่ามีสาระสำคัญเมื่อคาดการณ์อย่างสมเหตุสมผลได้ว่ารายการที่ขัดต่อข้อเท็จจริงแต่ละรายการหรือทุกรายการรวมกันจะมีผลต่อการตัดสินใจทางเศรษฐกิจของผู้ใช้งบการเงินจากการใช้งบการเงินเหล่านี้

ในการตรวจสอบของข้าพเจ้าตามมาตรฐานการสอบบัญชี
ข้าพเจ้าใช้ดุลยพินิจและการสังเกตและสงสัยเยี่ยง ผู้ประกอบวิชาชีพตลอดการตรวจสอบ
และข้าพเจ้าได้ปฏิบัติงานดังต่อไปนี้ด้วย

-
ระบุและประเมินความเสี่ยงที่อาจมีการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงิน
ไม่ว่าจะเกิดจากการทุจริตหรือข้อผิดพลาด
ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น
และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า
ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด
เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน
การตั้งใจละเว้นการแสดงข้อมูล
การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

- ทำความเข้าใจเกี่ยวกับระบบการควบคุมภายในที่เกี่ยวข้องกับการตรวจสอบ
เพื่อออกแบบวิธีการตรวจสอบให้เหมาะสมกับสถานการณ์
แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของบริษัทฯ

-
ประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชีและการเปิดเผยข้อมูลที่เกี่ยวข้องที่ผู้บริหารจัดทำ

-
สรุปเกี่ยวกับความเหมาะสมของการใช้เกณฑ์การบัญชีสำหรับกิจการที่ดำเนินงานต่อเนื่องของผู้บริหาร
และสรุปจากหลักฐานการสอบบัญชีที่ได้รับว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของบริษัทฯในการดำเนินงานต่อเนื่องหรือไม่
หากข้าพเจ้าได้ข้อสรุปว่ามีความไม่แน่นอนที่มีสาระสำคัญ
ข้าพเจ้าจะต้องให้ข้อสังเกตไว้ในรายงานของผู้สอบบัญชีของข้าพเจ้าถึงการเปิดเผยข้อมูลที่เกี่ยวข้องในงบการเงิน
หรือหากเห็นว่าการเปิดเผยดังกล่าวไม่เพียงพอ ข้าพเจ้าจะแสดงความเห็นที่เปลี่ยนแปลงไป
ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า
อย่างไรก็ตาม
เหตุการณ์หรือสถานการณ์ในอนาคตอาจเป็นเหตุให้บริษัทฯต้องหยุดการดำเนินงานต่อเนื่องได้

- ประเมินการนำเสนอโครงสร้างและเนื้อหาของงบการเงินโดยรวม
รวมถึงการเปิดเผยข้อมูลที่เกี่ยวข้อง
ตลอดจนประเมินว่างบการเงินแสดงรายการและเหตุการณ์ที่เกิดขึ้นโดยถูกต้องตามที่ควรหรือไม่

ข้าพเจ้าได้สื่อสารกับผู้มีหน้าที่ในการกำกับดูแลเกี่ยวกับขอบเขตและช่วงเวลาของการตรวจสอบตามที่ได้วางแผนไว้
ประเด็นที่มีนัยสำคัญที่พบจากการตรวจสอบรวมถึงข้อบกพร่องที่มีนัยสำคัญในระบบการควบคุมภายในซึ่งข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่ผู้มีหน้าที่ในการกำกับดูแลว่าข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับผู้มีหน้าที่ในการกำกับดูแลเกี่ยวกับความสัมพันธ์ทั้งหมดตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องทั้งหลายที่สื่อสารกับผู้มีหน้าที่ในการกำกับดูแล ข้าพเจ้าได้พิจารณาเรื่องต่างๆ
ที่มีนัยสำคัญที่สุดในการตรวจสอบงบการเงินในงวดปัจจุบันและกำหนดเป็นเรื่องสำคัญในการตรวจสอบ
ข้าพเจ้าได้อธิบายเรื่องเหล่านี้ไว้ในรายงานของผู้สอบบัญชี
เว้นแต่กฎหมายหรือข้อบังคับห้ามไม่ให้เปิดเผยเรื่องดังกล่าวต่อสาธารณะ
หรือในสถานการณ์ที่ยากที่จะเกิดขึ้น
ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุสมผลว่าจะมีผลกระทบในทางลบมากกว่าผลประโยชน์ที่ผู้มี
ส่วนได้เสียสาธารณะจะได้จากการสื่อสารดังกล่าว

ผู้สอบบัญชีที่รับผิดชอบงานสอบบัญชีและการนำเสนอรายงานฉบับนี้คือ รัชดา ยงสวัสดิ์วาณิชย์

[]

[]

[]

[]

[]

  []

ตารางสรุปอัตราส่วนทางการเงิน (FINANCIAL RATIO)

  []

  14. การวิเคราะห์และคำอธิบายของฝ่ายจัดการ

  การดำเนินงานและฐานะการเงินที่ผ่านมา

+-----------------------------------------------------------------------+
|   ทางด้านงบแสดงฐานะการเงินของบริษัทฯ ณ วันที่ 31 ธันวาคม 2559 ประกอบด้วย       |
|   สินทรัพย์ 57,332.6 ล้านบาท ลดลงร้อยละ 3.2 จากปี 2558 ที่มีสินทรัพย์ 59,251.3    |
|   ล้านบาท รายการ สินทรัพย์ที่ลดลงที่สำคัญคือ เงินลงทุนในหลักทรัพย์-สุทธิลดลง 1,775.8   |
|   ล้านบาท เงินให้กู้ยืม-สุทธิลดลง 400.6 ล้านบาท                                |
|   และสินทรัพย์จากการประกันภัยต่อ-สุทธิลดลง 111.6 ล้านบาท                       |
|   ในขณะที่เบี้ยประกันภัยค้างรับสุทธิเพิ่มขึ้น 165.7 ล้านบาท                          |
+-----------------------------------------------------------------------+

  ด้านหนี้สินและส่วนของเจ้าของ บริษัทฯ มีหนี้สิน 24,078.9 ล้านบาท ลดลงจากปี 2558 จำนวน
  716.2 ล้านบาทหรือร้อยละ 2.9 รายการสำคัญที่เปลี่ยนแปลง คือ
  หนี้สินภาษีเงินได้รอตัดบัญชี-สุทธิลดลง 551.8 ล้านบาท และหนี้สินจากสัญญาประกันภัยลดลง
  474.3 ล้านบาท ในขณะที่เบี้ยประกันภัยรับล่วงหน้าเพิ่มขึ้น 90.1 ล้านบาท
  ค่าใช้จ่ายค้างจ่ายเพิ่มขึ้น 62.4 ล้านบาท และหนี้สินอื่นเพิ่มขึ้น 85.5 ล้านบาท

  ด้านส่วนของเจ้าของ ณ วันที่ 31 ธันวาคม 2559 บริษัทฯ มีส่วนของเจ้าของ 33,253.7
  ล้านบาท ลดลงร้อยละ 3.5 จากปี 2558 ที่มีส่วนของเจ้าของ 34,456.2 ล้านบาท
  รายการที่สำคัญคือ องค์ประกอบอื่นของส่วนของเจ้าของ ลดลง 2,274.1 ล้านบาท หรือร้อยละ
  9.3 และกำไรสะสมยังไม่ได้จัดสรรเพิ่มขึ้น 1,071.7 ล้านบาท ผลการดำเนินงานในปี 2559
  บริษัทฯ มีเบี้ยประกันภัยรับรวมทุกประเภท 16,031.3 ล้านบาท เพิ่มขึ้นร้อยละ 1.0
  เมื่อเทียบกับปี 2558 โดยในปีนี้การประกันภัยที่มีอัตราการขยายตัวสูงสุดคือ
  การประกันอุบัติเหตุส่วนบุคคล และการประกันภัยเบ็ดเตล็ดอื่น ซึ่งขยายตัวร้อยละ 17.9
  และร้อยละ 7.3 ตามลำดับ เมื่อเทียบกับปีที่ผ่านมา

  ด้านผลประกอบการจากการรับประกันภัย ปรากฏผลกำไร 1,536.5 ล้านบาท เพิ่มขึ้นจากปีก่อน
  เป็นจำนวน 24.1 ล้านบาท หรือร้อยละ 1.6 สาเหตุหลักมาจากในปี 2559
  มีอัตราส่วนค่าใช้จ่ายลดลง ร้อยละ 0.4 เมื่อเทียบกับปีก่อน
  และอัตราส่วนความเสียหายจากการรับประกันภัยในปี 2559 เท่ากับ ร้อยละ 50.3 ลดลงร้อยละ
  0.3 เมื่อเทียบกับปี 2558

  กำไรจากการลงทุนและรายได้อื่น 1,285.4 ล้านบาท เพิ่มขึ้นจากปีที่ผ่านมาร้อยละ 4.2
  เมื่อรวมกับผลกำไรจากการรับประกันภัย รวมเป็นกำไรก่อนค่าใช้จ่ายภาษีเงินได้ 2,821.9
  ล้านบาท เพิ่มขึ้นจากปีที่ผ่านมาร้อยละ 2.8 หลังหักภาษีเงินได้ คงเหลือเป็นกำไรสุทธิ 2,425.8
  ล้านบาท เพิ่มขึ้นจากปี 2558 ร้อยละ 3.6 หรือคิดเป็นกำไรสุทธิต่อหุ้น 22.78 บาท
  เพิ่มขึ้นจากปี 2558 ซึ่งมีกำไรต่อหุ้นเท่ากับ 22.00 บาท

  การจัดสรรเงินปันผลในปี 2559 คณะกรรมการบริษัทฯ
  เสนอผู้ถือหุ้นให้จัดสรรเงินปันผลงวดสุดท้ายของปี 2559 หุ้นละ 5
  บาทเมื่อรวมเงินปันผลระหว่างกาลที่จัดสรรไปแล้ว 3 งวด งวดละ 3 บาท ต่อหุ้น รวมจ่ายในปี
  2559 อัตราหุ้นละ 14 บาท สูงกว่าปี 2558 ที่จ่ายปันผลอัตราหุ้นละ 12 บาท

  ผลการดำเนินงานของการรับประกันภัยแต่ละประเภท ในปี 2559 การประกันอัคคีภัย

  บริษัทฯ มีเบี้ยประกันอัคคีภัยรวม 1,604.6 ล้านบาท ลดลงร้อยละ 6.9 จากปี 2558
  สาเหตุหลักมาจากการเติบโตของเบี้ยประกันภัยลดลงในหลายช่องทาง
  โดยเฉพาะช่องทางธุรกิจลูกค้าองค์กร ช่องทางธุรกิจสถาบันการเงิน
  โดยมีลูกค้ารายกลางและรายใหญ่ เปลี่ยนไปทำประกันความเสี่ยงภัยทุกชนิด (All Risk
  Insurance)

  เบี้ยประกันภัยรับสุทธิเท่ากับ 1,078.3 ล้านบาท เพิ่มขึ้นเล็กน้อยร้อยละ 0.6 โดยบริษัทฯ
  รับเสี่ยงภัยไว้เองร้อยละ 67.2 เพิ่มขึ้นจากร้อยละ 62.2 ในปี 2558
  อัตราส่วนความเสียหายของการประกันอัคคีภัยในปีนี้คิดเป็นร้อยละ 5.7 สูงกว่า ปี 2558
  ซึ่งอยู่ในระดับร้อยละ -3.7 จึงส่งผลให้กำไรจากการรับประกันภัยลดลงเป็น 438.6 ล้านบาท
  กำไรลดลงจากปี 2558 เท่ากับ 118.6 ล้านบาท หรือร้อยละ 21.3

  การประกันภัยทางทะเลและขนส่ง

  - ตัวเรือ บริษัทฯ มีเบี้ยประกันภัยรับ 38.1 ล้านบาท ลดลงร้อยละ 19.2 เมื่อเทียบกับปี 2558
  สาเหตุหลักมาจากเบี้ยประกันภัยลดลงจากช่องทางธุรกิจสถาบันการเงินและธุรกิจลูกค้าองค์กร

  เบี้ยประกันภัยรับสุทธิ 4.9 ล้านบาท ลดลงร้อยละ 62.1 จากปีที่ผ่านมา โดย บริษัทฯ
  รับเสี่ยงภัยไว้เอง ร้อยละ 12.9 เปรียบเทียบกับร้อยละ 27.6 ในปีที่ผ่านมา
  สำหรับค่าสินไหมทดแทนมีจำนวนเท่ากับ 3.2 ล้านบาท ลดลง 0.8 ล้านบาทจากปี 2558
  ผลการรับประกันภัยในปี 2559 มีอัตราความเสียหายร้อยละ 39.8 สูงกว่าปี 2558 ร้อยละ
  14.5 มีกำไรจากการรับประกันภัย 7.9 ล้านบาท ลดลงจากปีที่ผ่านมา 6.2 ล้านบาท

  - สินค้า บริษัทฯ มีเบี้ยประกันภัยรับ 341.5 ล้านบาท เพิ่มขึ้น ร้อยละ 4.1 จากปี 2558
  โดยมีเบี้ยประกันภัยเพิ่มขึ้นจากทุกช่องทางยกเว้นช่องทางธุรกิจสาขาและการร่วมทุน
  เบี้ยประกันภัยรับสุทธิ เท่ากับ 190.2 ล้านบาท ลดลง ร้อยละ 2.2 โดยบริษัทฯ
  มีการรับเสี่ยงภัยไว้เอง ลดลงจากร้อยละ 59.3 ในปีที่ผ่านมา เป็นร้อยละ 55.7 ในปี 2559
  ผลการรับประกันภัยในปี 2559 มีอัตราความเสียหายร้อยละ 15.9
  ลดลงจากปีที่ผ่านมาที่มีอัตราความเสียหายร้อยละ 16.2
  ส่งผลให้มีกำไรจากการรับประกันภัยสินค้า 95.5 ล้านบาท เพิ่มขึ้นร้อยละ 7.3 จากปีที่ผ่านมา

  การประกันภัยรถยนต์

  ในปี 2559 บริษัทฯ มีเบี้ยประกันภัยรับ 6,607.6 ล้านบาท ขยายตัวลดลงร้อยละ 5.2
  เมื่อเทียบกับปี 2558 สาเหตุหลักมาจากการเติบโตของเบี้ยประกันภัยลดลงในหลายช่องทาง
  โดยเฉพาะช่องทางธุรกิจสถาบันการเงิน และงาน Telemarketing
  จากช่องทางธุรกิจลูกค้ารายย่อย

  เบี้ยประกันภัยรับสุทธิเท่ากับ 6,400.7 ล้านบาท ลดลงร้อยละ 4.9 โดยปีนี้ บริษัทฯ
  รับเสี่ยงภัยไว้เองร้อยละ 96.9 เพิ่มขึ้นเล็กน้อยจากปี 2558 ที่ร้อยละ 96.7
  สำหรับอัตราความเสียหายในปี 2559 อยู่ที่ร้อยละ 63.8 ลดลงจากร้อยละ 66.7 ในปี 2558
  ส่งผลให้มีกำไรจากการรับประกันภัยรถยนต์ เท่ากับ 344.1 ล้านบาท เพิ่มขึ้น 278.0 ล้านบาท
  จากปีก่อน การประกันภัยเบ็ดเตล็ด

  การประกันภัยประเภทนี้ ประกอบด้วยการประกันภัย 5 ประเภท คือ การประกันภัยอุบัติเหตุ
  การประกันภัยด้านวิศวกรรม การประกันภัยเกี่ยวกับบุคคล การประกันภัยเกี่ยวกับการบิน
  และการประกันภัยการเสี่ยงภัยทุกชนิด ในปี 2559 บริษัทฯ มีเบี้ยประกันภัยรับรวม 7,439.5
  ล้านบาท เพิ่มขึ้นร้อยละ 9.4 จากปี 2558 ที่มีเบี้ยประกันภัยรับรวม 6,801.2 ล้านบาท
  โดยเบี้ยประกันภัยรับโดยตรงในปีนี้ที่เพิ่มขึ้นบางส่วนมาจากการประกันภัยอุบัติเหตุส่วนบุคคล
  ผ่านทางช่องทางธุรกิจลูกค้ารายย่อย และการประกันภัยอุบัติเหตุ จากช่องทางธุรกิจลูกค้าองค์กร

  เบี้ยประกันภัยรับสุทธิของการประกันภัยเบ็ดเตล็ดทุกประเภท รวมเป็นเงินทั้งสิ้น 3,421.8
  ล้านบาท เพิ่มขึ้นร้อยละ 8.4 ในปีนี้ บริษัทฯ รับเสี่ยงภัยไว้เองร้อยละ 46.0
  ลดลงเล็กน้อยจากปี 2558 ที่ร้อยละ 46.4
  โดยมีอัตราส่วนความเสียหายในภาพรวมของการประกันภัยเบ็ดเตล็ดปี 2559 อยู่ที่ร้อยละ 40.2
  เพิ่มขึ้นจากร้อยละ 36.4 ในปี 2558 ส่งผลให้มีกำไรจากการรับประกันภัยเบ็ดเตล็ด 650.4
  ล้านบาท ลดลงจากปีก่อนร้อยละ 17.2

  ค่าใช้จ่ายในการรับประกันภัย

  บริษัทฯ มีค่าใช้จ่ายในการรับประกันภัยทั้งสิ้น 10,548.5 ล้านบาท ลดลงจากปีที่ผ่านมา ร้อยละ
  1.4 ทั้งนี้
  ค่าสินไหมทดแทนและค่าใช้จ่ายในการจัดการสินไหมทดแทนที่เกิดขึ้นในระหว่างปีลดลงจากปีที่ผ่านมาร้อยละ
  1.7 ค่าใช้จ่ายในการรับประกันภัยอื่นลดลงร้อยละ 5.9
  และค่าใช้จ่ายในการดำเนินงานเพิ่มขึ้นร้อยละ 5.4
  โดยส่วนใหญ่เพิ่มขึ้นจากค่าใช้จ่ายเกี่ยวกับพนักงาน

  ทั้งนี้ในปี 2559 บริษัทฯ มีเบี้ยประกันภัยรับตรงทุกประเภท 15,479.4 ล้านบาท เติบโตร้อยละ
  1.2 จากปี 2558 และมีส่วนแบ่งการตลาดร้อยละ 7.3 เท่ากับปี 2558
  โดยยังคงรักษาส่วนแบ่งตลาดที่ อันดับ 3 เช่นเดียวกับปีที่ผ่านมา
  โดยการประกันภัยเบ็ดเตล็ดที่มีสัดส่วนเบี้ยประกันภัยร้อยละ 45.7 มีอัตราการเติบโตร้อยละ 9.7
  ส่งผลให้ส่วนแบ่งตลาดเบี้ยประกันภัยเบ็ดเตล็ด ปี 2559 เท่ากับร้อยละ 9.5 เพิ่มขึ้นจากปี 2558
  ที่มีส่วนแบ่งการตลาดร้อยละ 8.8 และการประกันภัยทางทะเลมีส่วนแบ่งตลาดเพิ่มขึ้นจากร้อยละ
  6.3 ในปี 2558 เป็นร้อยละ 6.7 ในปี 2559 ในขณะที่การประกันอัคคีภัย
  และการประกันภัยรถยนต์ มีส่วนแบ่งการตลาดร้อยละ 14.2 และ 5.4 ตามลำดับ

  รายได้จากการลงทุน

  ณ สิ้นปี 2559 บริษัทฯ มีเงินลงทุนตามวิธีส่วนได้เสียทั้งสิ้น 20,055.6 ล้านบาท เพิ่มขึ้นจากปี
  2558 จำนวน 736.2 ล้านบาท หรือเพิ่มขึ้นร้อยละ 3.8 สำหรับการจัดสรรเงินลงทุนนั้น
  ส่วนหนึ่งของเงินลงทุนจำนวน 12,504.4 ล้านบาท หรือร้อยละ 62.3 ของเงินลงทุนทั้งหมด
  เป็นการลงทุนในสินทรัพย์ที่ให้ผลตอบแทนคงที่ (fixed-income) อีกส่วนหนึ่งจำนวน 7,551.2
  ล้านบาท หรือร้อยละ 37.7 ของเงินลงทุนทั้งหมด เป็นการลงทุนในหุ้นทุน หน่วยลงทุน
  ทั้งที่จดทะเบียนและไม่ได้จดทะเบียนในตลาดหลักทรัพย์แห่งประเทศไทย

  ในส่วนของการลงทุนที่ให้ผลตอบแทนคงที่ ประกอบด้วยเงินฝากประจำจำนวน 8,090.7 ล้านบาท
  คิดเป็นสัดส่วนร้อยละ 40.3 ของเงินลงทุนทั้งหมด เพิ่มขึ้น 587.3 ล้านบาท หรือร้อยละ 7.8
  เมื่อเทียบกับปีก่อนหน้า พันธบัตร 1,894.3 ล้านบาท คิดเป็นสัดส่วนร้อยละ 9.4
  ของเงินลงทุนทั้งหมด เพิ่มขึ้น 218.9 ล้านบาท หรือร้อยละ 13.1 จากปีก่อน และหุ้นกู้จำนวน
  1,092.0 ล้านบาท คิดเป็นสัดส่วนร้อยละ 5.4 ของเงินลงทุนทั้งหมด ลดลง 20.7 ล้านบาท
  หรือร้อยละ 1.9

  นอกจากการลงทุนในหลักทรัพย์ที่ให้ผลตอบแทนคงที่ดังกล่าว บริษัทฯ
  มีเงินลงทุนที่ให้ผลตอบแทนคงที่อีกประเภทหนึ่งคือเงินให้กู้ยืมโดยมีอสังหาริมทรัพย์จำนองเป็นประกันจำนวน
  1,424.0 ล้านบาท คิดเป็นสัดส่วนร้อยละ 7.1 ของเงินลงทุนทั้งหมด ลดลง 402.4 ล้านบาท
  หรือร้อยละ 22.0

  ในส่วนของการลงทุนในตราสารทุนนั้น บริษัทฯ
  มีเงินลงทุนในหุ้นทุนที่จดทะเบียนในตลาดหลักทรัพย์แห่งประเทศไทย จำนวน 4,411.5 ล้านบาท
  คิดเป็นร้อยละ 22.0 ของการลงทุนทั้งหมด เพิ่มขึ้น 233.9 ล้านบาท หรือร้อยละ 5.6
  โดยบริษัทฯ ยังคงมีนโยบายการลงทุนในระยะยาว โดยปัจจัยพื้นฐานที่ดีของหลักทรัพย์ที่บริษัทฯ
  เลือกลงทุนจะเป็นปัจจัยหลักซึ่งส่งผลให้มูลค่าของกิจการมีการเติบโตอย่างยั่งยืน
  และช่วยลดความผันผวนของมูลค่าเงินลงทุนให้น้อยลง

  บริษัทฯ ได้ลงทุนในหลักทรัพย์หุ้นสามัญของบริษัทจำกัดที่ไม่ได้จดทะเบียนในตลาดหลักทรัพย์จำนวน
  775.4 ล้านบาท คิดเป็นสัดส่วนร้อยละ 3.9 ของเงินลงทุนทั้งหมด โดยเพิ่มขึ้นจากปีก่อน 118.8
  ล้านบาท หรือร้อยละ 18.1 จากการลงทุนเพิ่มเติมในหุ้นทุนนอกตลาดหลักทรัพย์
  อนึ่งหุ้นทุนนอกตลาดหลักทรัพย์ส่วนใหญ่เป็นการลงทุนเชิงยุทธศาสตร์
  การเข้าไปถือหุ้นเป็นการสร้างความสัมพันธ์ทางธุรกิจและสนับสนุนธุรกิจหลักของบริษัทฯ

  บริษัทฯ มีเงินลงทุนในบริษัทร่วมจำนวน 207.4 ล้านบาท หรือสัดส่วนร้อยละ 1.0 เพิ่มขึ้น 8.8
  ล้านบาท หรือร้อยละ 4.4 ซึ่งส่วนที่เพิ่มขึ้นนี้เกิดจากการรับรู้ผลกำไรในบริษัทร่วมนั้นๆ อนึ่ง
  เงินลงทุนในบริษัทร่วมเป็นการลงทุนโดยการถือหุ้นตั้งแต่ร้อยละ 20
  และเป็นการลงทุนในต่างประเทศ ได้แก่ การลงทุนในบริษัทโฮลดิ้งที่ลงทุนในบริษัทประกันภัย
  และการลงทุนในบริษัทประกันภัยในประเทศกัมพูชาและสาธารณรัฐประชาธิปไตยประชาชนลาว
  อันเป็นการเพิ่มโอกาสการทำธุรกิจในต่างประเทศ
  ซึ่งบริษัทร่วมเหล่านั้นล้วนมีศักยภาพที่จะเติบโตทั้งในด้านการขยายธุรกิจและผลกำไร
  รวมถึงมีความสามารถในการจ่ายเงินปันผลให้แก่บริษัทฯ ได้

  นอกจากนี้ บริษัทฯ ยังลงทุนในหน่วยลงทุนของกองทุนตราสารหนี้จำนวน 540.2
  ล้านบาทหรือคิดเป็นสัดส่วนร้อยละ 2.7 ของเงินลงทุนทั้งหมด ไม่เปลี่ยนแปลงจากปีก่อนหน้า
  หน่วยลงทุนของกองทุนตราสารทุนจำนวน 270.0 ล้านบาท เป็นสัดส่วนร้อยละ 1.4
  ของเงินลงทุนทั้งหมด ลดลง 107.8 ล้านบาท หรือร้อยละ 28.5
  หน่วยลงทุนของกองทุนรวมอสังหาริมทรัพย์ และทรัสต์เพื่อการลงทุนในอสังหาริมทรัพย์
  ตลอดจนกองทุนรวมโครงสร้างพื้นฐานจำนวน 1,346.7 ล้านบาท เป็นสัดส่วนร้อยละ 6.7
  เพิ่มขึ้น 99.0 ล้านบาท หรือร้อยละ 7.9

  รายได้จากการลงทุนสำหรับปี 2559 มีจำนวน 1,355.2 ล้านบาท ประกอบด้วยรายได้ดอกเบี้ย
  332.5 ล้านบาท ลดลงร้อยละ 12.6 เงินปันผลรับ 793.4 ล้านบาท เพิ่มขึ้นร้อยละ 6.5
  กำไรจากการขายหลักทรัพย์และสินทรัพย์ 55.5 ล้านบาท เพิ่มขึ้นร้อยละ 25.0
  รายได้ค่าเช่าและอื่นๆ 165.1 ล้านบาท เพิ่มขึ้นร้อยละ 2.0
  ส่วนแบ่งกำไรจากเงินลงทุนในบริษัทร่วม ซึ่งบันทึกโดยวิธีส่วนได้เสีย 8.7 ล้านบาท ลดลงร้อยละ
  25.0 ค่าใช้จ่ายในการลงทุน 87.3 ล้านบาท ลดลงร้อยละ 0.1
  กำไรจากการกลับรายการด้อยค่าของเงินลงทุน 17.5 ล้านบาท ทำให้มีรายได้จากลงทุนสุทธิ
  1,285.4 ล้านบาท

  ณ วันสิ้นปี ดัชนีตลาดหลักทรัพย์แห่งประเทศไทยปิดที่ 1,542.94 จุด เพิ่มขึ้นจากปี 2558 ซึ่งปิดที่
  1,288.02 จุด เพิ่มขึ้น 254.92 จุด หรือร้อยละ 19.8 ราคาสินค้าโภคภัณฑ์ ได้แก่
  น้ำมันปรับตัวเพิ่มขึ้นช่วงปลายปี 2559
  ตลาดการเงินมีความผันผวนสูงมากจากกิจกรรมทางเศรษฐกิจโลก ธนาคารกลางหลายๆ
  ประเทศยังคงอัตราดอกเบี้ยนโยบายให้อยู่ในระดับต่ำ
  และเศรษฐกิจโลกขยายตัวแบบค่อยเป็นค่อยไป
  สำหรับเศรษฐกิจไทยมีแนวโน้มปรับตัวดีขึ้นเล็กน้อยจากนโยบายภาครัฐที่ผลักดันการลงทุนโครงสร้างพื้นฐานให้มากขึ้น
  ภาคการท่องเที่ยวและการบริการมีบทบาทสำคัญในการกระตุ้นเศรษฐกิจไทย
  ราคาสินค้าเกษตรที่ปรับตัวสูงขึ้นและค่าเงินบาทที่อ่อนค่าลงหนุนให้การส่งออกฟื้นตัวขึ้นเล็กน้อยจากปีที่ผ่านมา
  อย่างไรก็ตามบริษัทฯมีส่วนเกินทุนจากการเปลี่ยนแปลงมูลค่าหุ้นในตลาดหลักทรัพย์แห่งประเทศไทยจำนวน
  27,218.9 ล้านบาท ลดลงจากปี 2558 จำนวน 3,033.7 ล้านบาท หรือร้อยละ 10.0

  ฐานะการเงิน

  สินทรัพย์

  สินทรัพย์ของบริษัทฯ ณ สิ้นปี 2559 มีจำนวน 57,332.6 ล้านบาท ลดลงจากปี 2558 จำนวน
  1,918.7 ล้านบาท หรือร้อยละ 3.2 รายการสินทรัพย์ที่สำคัญมีดังนี้

-   เงินลงทุนในหลักทรัพย์สุทธิ จำนวน 45,656.9 ล้านบาท ลดลงจากปีก่อน 1,775.8 ล้านบาท
    หรือร้อยละ 3.7 เงินลงทุนในหลักทรัพย์ ประกอบด้วย เงินลงทุนเผื่อขายสุทธิ 37,139.0
    ล้านบาท เป็นสัดส่วนร้อยละ 64.8 ของสินทรัพย์รวม เงินลงทุนที่จะถือจนครบกำหนดสุทธิ
    (เงินฝากสถาบันการเงินที่ครบกำหนดเกินกว่า 3 เดือน) เท่ากับ 7,830.7 ล้านบาท
    คิดเป็นสัดส่วนร้อยละ 13.7 ของสินทรัพย์รวม เงินลงทุนทั่วไปสุทธิเท่ากับ 687.2 ล้านบาท
    คิดเป็นสัดส่วนร้อยละ 1.2 ของสินทรัพย์รวม

-   สินทรัพย์จากการประกันภัยต่อสุทธิ 4,886.3 ล้านบาท ลดลงจากปีก่อน 111.6 ล้านบาท
    หรือร้อยละ 2.2

-   เบี้ยประกันภัยค้างรับ 2,302.0 ล้านบาท เพิ่มขึ้นจากปีก่อน 165.7 ล้านบาท หรือร้อยละ
    7.8

-   เงินให้กู้ยืมสุทธิ 1,427.4 ล้านบาท ลดลงจากปีก่อน 400.6 ล้านบาท หรือร้อยละ 21.9

-   ที่ดิน อาคารและอุปกรณ์ รวมอสังหาริมทรัพย์เพื่อการลงทุนสุทธิเท่ากับ 1,344.6 ล้านบาท
    ลดลงจากปีก่อน 61.4 ล้านบาท หรือร้อยละ 4.4

-   เงินสดและรายการเทียบเท่าเงินสด 412.5 ล้านบาท เพิ่มขึ้นจากปีก่อน 105.8 ล้านบาท
    หรือร้อยละ 34.5

หนี้สิน

  หนี้สินของบริษัทฯ ณ สิ้นปี 2559 มีจำนวน 24,078.9 ล้านบาท ลดลงจากปี 2558 จำนวน
  716.2 ล้านบาท หรือร้อยละ 2.9 รายการหนี้สินที่สำคัญมีดังนี้

-   หนี้สินจากสัญญาประกันภัยจำนวน 13,480.7 ล้านบาท ลดลงจากปีก่อน 474.3 ล้านบาท
    หรือร้อยละ 3.4

-   เจ้าหนี้บริษัทประกันภัยต่อจำนวน 1,931.7 ล้านบาท เพิ่มขึ้นจากปีก่อน 11.3 ล้านบาท
    หรือร้อยละ 0.6

-   เบี้ยประกันภัยรับล่วงหน้า 1,705.3 ล้านบาท เพิ่มขึ้นจากปีก่อน 90.1 ล้านบาท หรือ ร้อยละ
    5.6

ส่วนของเจ้าของ

  ส่วนของเจ้าของของบริษัทฯ ณ สิ้นปี 2559 มีจำนวน 33,253.7 ล้านบาท ลดลงจากปี 2558
  จำนวน 1,202.5 ล้านบาท หรือร้อยละ 3.5 โดยมีรายการที่สำคัญดังนี้

-   กำไรสะสมยังไม่จัดสรร 5,472.7 ล้านบาท เพิ่มขึ้นจากปีก่อน 1,071.7 ล้านบาท
    หรือร้อยละ 24.4 สาเหตุมาจาก

-   กำไรสำหรับปีเท่ากับ 2,425.8 ล้านบาท เพิ่มขึ้นจากปีก่อน 83.5 ล้านบาท หรือร้อยละ 3.6

-   จ่ายเงินปันผลในปี 2559 จำนวน 1,357.5 ล้านบาท (อัตรา 12.75 บาทต่อหุ้น)

-   รายการที่จะไม่ถูกบันทึกในส่วนของกำไรหรือขาดทุนในภายหลัง 3.4 ล้านบาท

-   องค์ประกอบอื่นของส่วนของเจ้าของ
    (ส่วนเกินทุนจากการวัดมูลค่าเงินลงทุนสุทธิจากภาษีเงินได้) เป็นจำนวน 22,067.3 ล้านบาท
    ลดลงจากปีก่อน 2,274.1 ล้านบาท หรือร้อยละ 9.3

  คุณภาพสินทรัพย์

  ลูกหนี้ (เบี้ยประกันภัยค้างรับ)

  ณ วันสิ้นปี 2559 บริษัทฯ มีเบี้ยประกันภัยค้างรับสุทธิ 2,302.0 ล้านบาท เพิ่มขึ้นจากปีก่อน
  165.8 ล้านบาท หรือร้อยละ 7.8 โดยเบี้ยประกันภัยค้างรับ สามารถแยกตามอายุหนี้ได้ ดังนี้

+-------------------+------+-------+-------+-------+-------+-------+
|                   | 2559 |       |       | 2558  |       |       |
|                   |      |       |       |       |       |       |
| ระยะเวลาค้างรับ     |      |       |       |       |       |       |
+-------------------+------+-------+-------+-------+-------+-------+
|                   | จา   | จากต  | รวม   | จากผ  | จากต  | รวม   |
|                   | กผู้เอ | ัวแทนแ |       | ู้เอาปร | ัวแทนแ |       |
|                   | าประ | ละนาย |       | ะกันภัย | ละนาย |       |
|                   | กันภัย | หน้าปร |       |       | หน้าปร |       |
|                   |      | ะกันภัย |       |       | ะกันภัย |       |
+-------------------+------+-------+-------+-------+-------+-------+
| ยังไม่ถึงกำหนดรับชำระ | 5    | 1,    | 1,    | 629.9 | 1,    | 1,    |
|                   | 59.6 | 139.1 | 698.7 |       | 055.4 | 685.3 |
+-------------------+------+-------+-------+-------+-------+-------+
| ค้างรับไม่เกิน 30 วัน  | 1    | 135.2 | 288.9 | 107.0 | 93.5  | 200.5 |
|                   | 53.7 |       |       |       |       |       |
+-------------------+------+-------+-------+-------+-------+-------+
| ค้างรับ 31 - 60 วัน  | 37.2 | 74.2  | 111.4 | 40.5  | 61.0  | 101.5 |
+-------------------+------+-------+-------+-------+-------+-------+
| ค้างรับ 61 - 90 วัน  | 32.3 | 52.9  | 85.2  | 17.2  | 37.0  | 54.2  |
+-------------------+------+-------+-------+-------+-------+-------+
| ค้างรับ 91 วัน - 1 ปี | 40.5 | 77.3  | 117.8 | 35.8  | 58.9  | 94.7  |
+-------------------+------+-------+-------+-------+-------+-------+
| ค้างรับเกินกว่า 1 ปี   | 2.9  | 20.1  | 23.0  | 2.2   | 20.0  | 22.2  |
+-------------------+------+-------+-------+-------+-------+-------+
| ร                 | 8    | 1,    | 2,    | 832.6 | 1,    | 2,    |
| วมเบี้ยประกันภัยค้างรับ | 26.2 | 498.8 | 325.0 |       | 325.8 | 158.4 |
+-------------------+------+-------+-------+-------+-------+-------+
| หัก:               | (    | (     | (     | (2.2) | (     | (     |
| ค่าเผื่อหนี้สงสัยจะสูญ   | 2.9) | 20.1) | 23.0) |       | 20.0) | 22.2) |
+-------------------+------+-------+-------+-------+-------+-------+
| เ                 | 8    | 1,    | 2,    | 830.4 | 1,    | 2,    |
| บี้ยประกันภัยค้างรับสุทธิ | 23.3 | 478.7 | 302.0 |       | 305.8 | 136.2 |
+-------------------+------+-------+-------+-------+-------+-------+

  ลูกหนี้เบี้ยประกันภัยค้างรับจำนวนรวมทั้งสิ้น 2,325.0 ล้านบาท
  เป็นเบี้ยประกันภัยที่ยังไม่ถึงกำหนดรับชำระและค้างรับไม่เกิน 30 วัน จำนวน 1,987.6
  ล้านบาท หรือคิดเป็นร้อยละ 85.5
  ซึ่งส่วนใหญ่เป็นลูกหนี้ที่ยังไม่ถึงกำหนดชำระตามระยะเวลาเครดิตที่ได้รับ อย่างไรก็ตาม บริษัทฯ
  ได้พัฒนากระบวนการติดตามหนี้และเพิ่มช่องทางการจัดเก็บเงิน
  เพื่อเพิ่มประสิทธิภาพในการเรียกเก็บเบี้ยประกันภัยอย่างต่อเนื่อง
  ซึ่งทำให้อัตราส่วนผลการประเมินราคาเบี้ยประกันภัยค้างรับของบริษัทฯ
  เป็นไปตามหลักเกณฑ์ที่สำนักงานคณะกรรมการกำกับและส่งเสริมการประกอบธุรกิจประกันภัยกำหนดไว้

  สำหรับเบี้ยประกันภัยที่มีโอกาสจะเก็บเงินไม่ได้
  ซึ่งส่วนใหญ่เป็นหนี้ที่อยู่ระหว่างดำเนินการทางกฎหมาย บริษัทฯ
  ได้พิจารณาตั้งค่าเผื่อหนี้สงสัยจะสูญตามประกาศเรื่องนโยบายการตั้งหนี้สูญของบริษัทฯ
  ซึ่งจำนวนที่ตั้งค่าเผื่อหนี้สงสัยจะสูญนี้คิดว่าเพียงพอกับจำนวนเงินที่มีความเสี่ยงที่จะเก็บเงินไม่ได้

  เงินให้กู้ยืม

  ณ สิ้นปี 2559 บริษัทฯ มีเงินให้กู้ยืมรวม 1,427.4 ล้านบาท ลดลงจากปีก่อน 400.6 ล้านบาท
  หรือลดลงร้อยละ 21.9 ทั้งนี้ เป็นการให้กู้ยืมซึ่งมีอสังหาริมทรัพย์จำนองเป็นประกัน
  หรือมีบุคคลค้ำประกัน เงินให้กู้ยืมดังกล่าวประกอบด้วย เงินให้กู้ยืมเพื่อที่อยู่อาศัย จำนวน 148.0
  ล้านบาท คิดเป็นสัดส่วนร้อยละ 10.4
  และให้กู้ยืมแก่ผู้ประกอบธุรกิจอสังหาริมทรัพย์และธุรกิจอื่นจำนวน 1,279.4 ล้านบาท
  คิดเป็นสัดส่วนร้อยละ 89.6

  ในการลงทุนให้กู้ยืมโดยมีอสังหาริมทรัพย์จำนองเป็นประกันนั้น การประเมินมูลค่าหลักประกัน
  การกำหนดวงเงินให้กู้ยืม อายุสัญญา
  เงื่อนไขการผ่อนชำระดอกเบี้ยและการคืนเงินต้นจะเป็นไปตามข้อกำหนดของกฎหมายและระเบียบข้อบังคับที่เกี่ยวข้อง
  กล่าวคือหลักทรัพย์ที่ลูกหนี้นำมาจดทะเบียนจำนองเพื่อค้ำประกันเงินกู้นั้นมีมูลค่าเพียงพอที่บริษัทฯ
  จะได้รับชำระหนี้โดยสิ้นเชิง

  ลูกหนี้เงินให้กู้ยืม สามารถแยกตามอายุหนี้ได้ดังนี้ (ล้านบาท)

  ----------------- --------------------- ------ --------- --------------------- ------ ---------
  ระยะเวลาค้างชำระ   2559                                   2558                         

                    เงินต้น                        รวม       เงินต้น                        รวม

                    ทรัพย์สินจำนองเป็นประกัน   อื่นๆ              ทรัพย์สินจำนองเป็นประกัน   อื่นๆ    

  ยังไม่ถึงกำหนดชำระ   1,264.6               3.4    1,268.0   1,663.6               2.9    1,666.5

  เกินกว่ากำหนดชำระ                                                                       

  น้อยกว่า 3 เดือน     -                     -      -         3.0                   -      3.0

  3 - 6 เดือน        108.5                 -      108.5     2.8                   -      2.8

  7 - 12 เดือน       0.8                   -      0.8       19.0                  -      19.0

  มากกว่า 12 เดือน    50.1                  -      50.1      138.0                 -      138.0

  รวม               1,424.0               3.4    1,427.4   1,826.4               2.9    1,829.3

  หัก                -                     -      -         (1.3)                 -      (1.3)
  ค่าเผื่อหนี้สงสัยจะสูญ                                                                       

  เงินให้กู้ยืมสุทธิ       1,424.0               3.4    1,427.4   1,825.1               2.9    1,828.0
  ----------------- --------------------- ------ --------- --------------------- ------ ---------

  เงินลงทุนในหลักทรัพย์

  ภาพรวมเศรษฐกิจโลกในปี 2559
  เผชิญกับความผันผวนของตลาดการเงินอย่างหนักจากเหตุการณ์ต่างๆ เช่น วิกฤตตลาดหุ้นจีน
  นโยบายอัตราดอกเบี้ยติดลบของธนาคารกลางญี่ปุ่น
  ผลการลงประชามติถอนตัวจากการเป็นสมาชิกสหภาพยุโรป (EU : European Union)
  ของสหราชอาณาจักร (Brexit : British + Exit) ปัญหาสถาบันการเงินในยุโรป
  ผลการเลือกตั้งประธานาธิบดีสหรัฐอเมริกา
  และการปรับขึ้นอัตราดอกเบี้ยนโยบายของธนาคารกลางสหรัฐอเมริกาในช่วงปลายปี 2559

  เศรษฐกิจไทยมีแนวโน้มฟื้นตัวอย่างค่อยเป็นค่อยไป
  ปัจจัยหลักมาจากการใช้จ่ายของภาครัฐและการท่องเที่ยวที่มีบทบาทสำคัญมากขึ้น
  ซึ่งส่งผลต่อเนื่องไปยังธุรกิจที่เกี่ยวข้องอีกด้วย การลงทุนของภาคเอกชนโดยรวมค่อนข้างต่ำ
  สะท้อนถึงความเชื่อมั่นของภาคธุรกิจที่ยังคงอ่อนไหวและสอดคล้องกับอุปสงค์ในตลาดโลก
  การส่งออกฟื้นตัวในลักษณะที่กระจายตัวเพิ่มขึ้นในหลายอุตสาหกรรม
  ปัจจัยหนุนมาจากราคาสินค้าเกษตร และอุตสาหกรรมบางประเภท และค่าเงินบาทที่อ่อนค่าลง
  อย่างไรก็ตามความสามารถในการชำระหนี้ของภาคครัวเรือนและภาคธุรกิจยังคงด้อยลง
  สังเกตจากสัดส่วนสินเชื่อที่ไม่ก่อให้เกิดรายได้ (Non-Performing Loan – NPL) ที่สูงขึ้น

  บริษัทฯ มีรายได้จากการจัดการลงทุนปรับเพิ่มขึ้นจากปีก่อน
  โดยมีรายได้ดอกเบี้ยและเงินปันผลเท่ากับ 1,125.9 ล้านบาท เพิ่มขึ้น 0.5 ล้านบาท
  หรือร้อยละ 0.1 กำไรจากการขายหลักทรัพย์เท่ากับ 52.4 ล้านบาท เพิ่มขึ้น 9.0 ล้านบาท
  หรือร้อยละ 20.8 รวมรายได้จากการลงทุนสุทธิ 1,285.4 ล้านบาท เพิ่มขึ้น 51.9 ล้านบาท
  หรือร้อยละ 4.2 ซึ่งเมื่อรวมกับผลกำไรจากการรับประกันภัย ทำให้บริษัทฯ มีกำไรสุทธิในปี
  2559 เป็นจำนวน 2,425.8 ล้านบาท

  นอกจากนี้การลงทุนของบริษัทฯ
  มีมูลค่ายุติธรรมของเงินลงทุนในหลักทรัพย์โดยรวมแล้วมากกว่าราคาทุน
  ที่บ่งชี้โดยองค์ประกอบอื่นของส่วนของเจ้าของในงบดุลปี 2559
  ซึ่งเป็นรายการแสดงไว้ในส่วนเกินทุนจากการเปลี่ยนแปลงมูลค่าเงินลงทุนสุทธิจากภาษีเงินได้
  เป็นจำนวนเงินเท่ากับ 22,067.3 ล้านบาท ลดลงจากปีก่อนจำนวน 2,274.1 ล้านบาท
  หรือร้อยละ 9.3

  เมื่อจำแนกในรายละเอียด ณ วันสิ้นปี 2559 บริษัทฯ มีเงินลงทุนในหลักทรัพย์ที่สำคัญได้แก่
  เงินลงทุนในพันธบัตรที่ราคาทุนเท่ากับ 1,894.3 ล้านบาท หรือคิดเป็นมูลค่ายุติธรรมเท่ากับ
  1,901.5 ล้านบาท เงินลงทุนในหุ้นทุนที่จดทะเบียนในตลาดหลักทรัพย์ 4,411.5 ล้านบาท
  หรือมูลค่ายุติธรรมเท่ากับ 31,630.5 ล้านบาท (รวมใบสำคัญแสดงสิทธิ)
  หุ้นทุนนอกตลาดหลักทรัพย์มีราคาทุน 775.4 ล้านบาท คิดเป็นมูลค่าตามบัญชีเท่ากับ 687.2
  ล้านบาท และเงินลงทุนในบริษัทร่วมมีมูลค่าตามวิธีส่วนได้เสียเท่ากับ 207.4 ล้านบาท

  เงินลงทุนในหน่วยลงทุนตามราคาทุนมีมูลค่าเท่ากับ 2,156.9 ล้านบาท
  คิดเป็นมูลค่ายุติธรรมเท่ากับ 2,491.1 ล้านบาท จำแนกได้เป็นหน่วยลงทุนของกองทุนตราสารหนี้
  กองทุนตราสารทุน กองทุนอสังหาริมทรัพย์ ทรัสต์เพื่อการลงทุนในอสังหาริมทรัพย์
  และกองทุนรวมโครงสร้างพื้นฐาน

  สภาพคล่อง

  กระแสเงินสด

  ณ สิ้นปี 2559 บริษัทฯ มีเงินสดและรายการเทียบเท่าเงินสด จำนวน 412.5 ล้านบาท เพิ่มขึ้น
  105.8 ล้านบาท หรือเพิ่มขึ้นร้อยละ 34.5 โดยมีเงินสดสุทธิได้มาจาก (ใช้ไปใน)
  กิจกรรมต่างๆ ดังนี้

  (ล้านบาท)

+--------------------------------------------+------------+------------+
|                                            | 2559       | 2558       |
|                                            |            |            |
|                                            |            | (          |
|                                            |            | ปรับปรุงใหม่) |
+--------------------------------------------+------------+------------+
| เงินสดสุทธิได้มาจาก (ใช้ไปใน) กิจกรรมดำเนินงาน    | 1,763.0    | 1,631.3    |
+--------------------------------------------+------------+------------+
| เงินสดสุทธิได้มาจาก (ใช้ไปใน) กิจกรรมลงทุน        | (299.7)    | (351.4)    |
+--------------------------------------------+------------+------------+
| เงินสดสุทธิได้มาจาก (ใช้ไปใน) กิจกรรมจัดหาเงิน     | (1,357.5)  | (1,277.6)  |
+--------------------------------------------+------------+------------+
| เงินสดและรายการเทียบเท่าเงินสดเพิ่มขึ้น (ลดลง) สุทธิ | 105.8      | 2.3        |
+--------------------------------------------+------------+------------+

  - เงินสดสดสุทธิได้มาจากกิจกรรมดำเนินงาน 1,763.0 ล้านบาท ประกอบด้วยรายการที่สำคัญ
  คือ เบี้ยประกันภัยรับจากการประกันภัยโดยตรง รายได้จากการลงทุนที่เป็นดอกเบี้ยและเงินปันผล

  - เงินสดสุทธิใช้ไปในกิจกรรมลงทุน 299.7 ล้านบาท เป็นการใช้กระแสเงินสดเพื่อ ที่ดิน
  อาคาร และอุปกรณ์ รวมถึงสินทรัพย์ไม่มีตัวตน

  - เงินสดสุทธิใช้ไปในกิจกรรมจัดหาเงิน จำนวน 1,357.5 ล้านบาท
  เป็นการใช้กระแสเงินสดเพื่อจ่ายปันผลทั้งหมด

  สินทรัพย์อื่นที่มีสภาพคล่อง

  นอกจากเงินสดและรายการเทียบเท่าเงินสดแล้ว
  ตามข้อมูลที่ได้ระบุในส่วนของเงินลงทุนในหลักทรัพย์นั้น
  จะเห็นได้ว่าเงินลงทุนส่วนใหญ่เป็นสินทรัพย์ที่มีสภาพคล่องสูง เช่น พันธบัตรรัฐบาล
  หุ้นจดทะเบียนในตลาดหลักทรัพย์ หน่วยลงทุน เป็นต้น
  ซึ่งสินทรัพย์เหล่านี้สามารถเปลี่ยนเป็นเงินสดได้อย่างรวดเร็ว
  เนื่องจากเป็นสินทรัพย์ในความต้องการของตลาด

รายจ่ายลงทุน

  ในปี 2559 รายจ่ายลงทุนส่วนใหญ่ของบริษัทฯ
  ประกอบด้วยการลงทุนในระบบเทคโนโลยีสารสนเทศ เครื่องตกแต่ง อุปกรณ์สำนักงาน
  ให้มีรูปแบบที่ทันสมัย และเพื่อประสิทธิภาพในการบริการแก่ลูกค้ามากยิ่งขึ้น

  อนึ่ง เงินจ่ายลงทุนในที่ดิน อาคาร และอุปกรณ์สุทธิในงบกระแสเงินสดปี 2559 มีจำนวน 205.1
  ล้านบาท และสินทรัพย์ไม่มีตัวตน จำนวน 94.6 ล้านบาท

  แหล่งที่มาของเงินทุน

  ณ สิ้นปี 2559 บริษัทฯ มีหนี้สิน 24,078.9 ล้านบาท ส่วนของเจ้าของ 33,253.7 ล้านบาท
  คิดเป็นอัตราส่วนหนี้สินต่อส่วนของผู้ถือหุ้น (Debt to Equity Ratio) เท่ากับ 0.7 เท่า
  โดยหนี้สินรวมลดลง 716.2 ล้านบาท หรือเปลี่ยนแปลงร้อยละ 2.9 จากปีก่อนหน้า
  เนื่องมาจากรายการหนี้สินจากสัญญาประกันภัยและหนี้สินภาษีเงินได้รอตัดบัญชี-สุทธิลดลง
  ทั้งนี้ส่วนของเจ้าของลดลงจากปีก่อนหน้า 1,202.5 ล้านบาท หรือลดลงร้อยละ 3.5
  โดยปัจจัยสำคัญมาจากองค์ประกอบอื่นของส่วนของเจ้าของ
  ซึ่งคือส่วนเกินทุนจากการเปลี่ยนแปลงมูลค่าเงินลงทุนลดลง 2,274.1 ล้านบาท หรือลดลงร้อยละ
  9.3 และกำไรสะสมที่ยังไม่จัดสรรเพิ่มขึ้น 1,071.7 ล้านบาท หรือเพิ่มขึ้นร้อยละ 24.4